Η **The Big Cartoon DataBase** (ή **BCDB** εν συντομία) είναι μια διαδικτυακή βάση δεδομένων με πληροφορίες για ταινίες κινουμένων σχεδίων, τηλεοπτικές σειρές κινουμένων σχεδίων και μικρού μήκους κινούμενα σχέδια.

Το πρότζεκτ αυτό ξεκίνησε το 1996 ως ένας κατάλογος με ταινίες κινουμένων σχεδίων της Disney στον τοπικό υπολογιστή του δημιουργού Ντέιβ Κοχ. Λόγω αυξανόμενου ενδιαφέροντος, η βάση δεδομένων μπήκε στο ίντερνετ το 1998 ως μια αναζητήσιμη πηγή αφιερωμένη στην συγκέντρωση πληροφοριών για κινούμενα σχέδια, συμπεριλαμβανομένων λεπτομερειών παραγωγής, όπως ηθοποιών φωνής, παραγωγών και σκηνοθετών, καθώς επίσης συνόψεων πλοκών και κριτικών χρηστών για κινούμενα σχέδια. Το 2003, η BCDB έγινε μια μη κερδοσκοπική επιχείρηση 501(c). Στις 24 Ιουνίου 2009, ο δημιουργός Ντέιβ Κοχ ανακοίνωσε στα φόρουμ της BCDB ότι ο ιστότοπος έχει 100,000 τίτλους.

Περιεχόμενα
-----------

Ένα χαρακτηριστικό της BCDB είναι η «Top Rated» σελίδα της που παρέχει ένα κατάλογο των 25 κορυφαίων ταινιών κινουμένων σχεδίων, όπως έχουν ψηφιστεί από τους εγγεγραμμένους χρήστες του ιστότοπου. Αξιολογήσεις εμφανίζονται βάσει του τοπ σκορ, καθώς και των κινουμένων σχεδίων που λαμβάνουν τον μεγαλύτερο αριθμό ψήφων. Χρήστες μπορούν να αξιολογήσουν μια ταινία από το «1» (χαμηλότερη) στο «10» (υψηλότερη). Για προστασία ενάντια σε προσπάθειες διαστρέβλωσης των δεδομένων, η βάση χρησιμοποιεί φίλτρα δεδομένων και ποσόστωση ψήφων για την λήψη μιας ακριβούς Μπεϋζιανής εκτίμησης. Η BCDB παρέχει επίσης κατάλογο των 10 χαμηλότερα αξιολογημένων κινουμένων σχεδίων που, βασισμένο στα ίδια δεδομένα, δείχνει τα λιγότερο αγαπητά κινούμενα σχέδια στην βάση δεδομένων.

Η BCDB περιλαμβάνει επίσης ένα συνημμένο, διαδικτυακό φόρουμ, όπου χρήστες εκράζουν τις απόψεις τους ή και τις απορίες τους για κινούμενα σχέδια. Το φόρουμ είναι διαθέσιμο για όλους τους εγγεγραμμένους χρήστες, και συντονίζεται ενεργά από ένα επιτελείο συντονιστών και διαχειριστών.

Άλλες παροχές περιλαμβάνουν ειδήσεις σχετιζόμενες με την βιομηχανία των κινουμένων σχεδίων, και μια γκαλερί εικόνων που επιτρέπει στους χρήστες να δουν εικόνες διαφόρων χαρακτήρων κινουμένων σχεδίων από δημοφιλείς ταινίες.

Αναγνώριση
----------

Το 2002, η *San Diego Union Tribune* ανέφερε την BCDB ώς έναν «τοπ ιστότοπο» και έγραψε: «με περισσότερα από 42,000 κινούμενα σχέδια, 2,000 σειρές[,] και 1,300 κριτικές κινουμένων σχεδίων, αυτή ίσως να είναι μια από τις μεγαλύτερες αναζητήσιμες βάσεις δεδομένων για κινούμενα σχέδια του διαδικτύου». Το 2005, η *Apple Hot News* έγραψε: «Η Big Cartoon Database είναι το μέρος για να βρεις αναλυτικές πληροφορίες για καθετί κινουμένων σχεδίων που φτιάχτηκε ποτέ». Το 2006, σημειώθηκε από την Reference and User Services Association, στον Έκτο Ετήσιο Κατάλογο των Καλύτερων Δωρεάν Ιστότοπων Παραπομπών τους, ότι «Η Big Cartoon Database είναι η εγκυρότερη Διαδικτυακή συλλογή για τον οποιονδήποτε που ενδιαφέρεται για την ιστορία των κινουμένων σχεδίων».

Η BCDB έχει χρησιμοποιηθεί ως παραπομπή από ειδησεογραφικές πηγές όπως την *Hartford Courant*, την *The San Diego Union Tribune*, την *Oakland Tribune*, την *Beacon News*, την *USA Today*, και την *Animation World Network*, μεταξύ άλλων. Η *Que's Official Internet Yellow Pages* αξιολογεί τον ιστότοπο με 5 (στα 5) αστέρια.

Παραπομπές
----------

1. 1 2  
Κοχ, Ντέιβ. «About BCDB» (στα Αγγλικά). BCDB. Ανακτήθηκε στις 12 Νοεμβρίου 2009.
2. 1 2  
«Best Free Reference Web Sites: Eighth Annual List». *Reference & User Services Quarterly* (Reference and User Services Association). 1 Μαΐου 2006. ISSN 1094-9054. Αρχειοθετήθηκε από το πρωτότυπο στις 21 Ιουλίου 2011.. Ανακτήθηκε στις 12 Νοεμβρίου 2009.
3. ↑  
«100K!». BCDB. Αρχειοθετήθηκε από το πρωτότυπο στις Ιανουαρίου 2, 2013. Ανακτήθηκε στις Νοεμβρίου 12, 2009.
4. ↑  «Ratings» (στα Αγγλικά). Big Cartoon Database. Ανακτήθηκε στις 12 Νοεμβρίου 2009.
5. 1 2  «PERSONAL TECHNOLOGY – TOP SITES». The San Diego Union Tribune. 9 Δεκεμβρίου 2002. Αρχειοθετήθηκε από το πρωτότυπο στις 2018-02-08.. Ανακτήθηκε στις 12 Νοεμβρίου 2009.
6. ↑  «Big Cartoon Search» (στα αγγλικά). Apple Hot News. 6 Φεβρουαρίου 2006. Αρχειοθετήθηκε από το πρωτότυπο στις 2009-01-03.. Ανακτήθηκε στις 12 Νοεμβρίου 2009.
7. ↑  Χαντ, Κέβιν (14 Νοεμβρίου 2002). «Hartford Courant» (στα αγγλικά). Hartford Courant, σελ. D3. Αρχειοθετήθηκε από το πρωτότυπο στις 2012-10-23.. Ανακτήθηκε στις 12 Νοεμβρίου 2009.
8. ↑  
«The flicks we wish we'd left on shelf» (στα αγγλικά). Oakland Tribune. 8 Δεκεμβρίου 2003.. Ανακτήθηκε στις 12 Νοεμβρίου 2009.
9. ↑  
Ντάναχεϊ, Μάικ (2 Σεπτεμβρίου 2003). «Go, Mickey! It's your birthday!». Beacon News.. Ανακτήθηκε στις 12 Νοεμβρίου 2009.
10. ↑  
Σνιτερ, Μάικ (15 Νοεμβρίου 2004). «Film rescued from scrap heap» (στα αγγλικά). USA Today.. Ανακτήθηκε στις 12 Νοεμβρίου 2009.
11. ↑  
ΝτεΜότ, Ρικ (18 Δεκεμβρίου 2006). «Ivor the Engine Actor Dies» (στα αγγλικά). Animation World Network.. Ανακτήθηκε στις 12 Νοεμβρίου 2009.
12. ↑  Joe Kraynak (2005). *Que's Official Internet Yellow Pages* (στα Αγγλικά). Que Publishing. σελ. 187. ISBN 978-0-7897-3408-2.

Εξωτερικοί σύνδεσμοι
--------------------

* Επίσημος ιστότοπος